# Bones

Bones és una sèrie de televisió estatunidenca protagonitzada per en Seely Booth (David Boreanaz), un agent del FBI i per la Temperance Brennan (Emily Deschanel), una antropòloga forense; inspirada en la vida de l'antropòloga forense i escriptora Kathy Reichs.

## Argument

La història se centra en els dos protagonistes. La doctora Brennan treballa per l'institut Jeffersionian (versió fictícia de l'Institut Smithsonian) ajudant a l'agent Booth del FBI, amb els casos on hi troben restes humanes identificables. Ell és un antic franctirador de l'exèrcit que té poca fe en la ciència i que el creu que el més important és treure-li informació als vius i no als morts. Aquestes dues concepcions faran que els dos personatges tinguin visions oposades del món i que durant la sèrie s'aniran explorant a través de dilemes de la vida quotidiana.

## Repartiment
### Integrants actuals

* Emily Deschanel és Temperance Brennan: antropòloga forense i escriptora d'èxit.
* David Boreanaz és Seeley Booth: agent del FBI i ex-franctirador de l'exèrcit dels EUA.
* Michaella Collin és Ángela Montenegro: formada en belles arts, fa reconstruccions tant facials com de les escenes dels crims.
* T.J Thyne és Jack Hodgins: és especialista en entomologia, botànica i geologia.
* Tamara Taylor és Camille Saroyan: doctora de formació i cap de l'equip.
* John Boyd és James Aubrey: agent del FBI que ajuda a en Booth amb les investigacions.
A cada capítol també apareixen diferents interns que tenen a la doctora Brennan com a mentora (a partir de la 4a temporada):
* Eugene Byrd és Clark Edison: el primer intern que apareix a la sèrie. Destaca per ser molt metòdic i reservat.
* Michael Grant Terry és Wendell Bray: d'orígens humils, compagina els estudis a la vegada que treballa per mantenir a la seva família
* Carla Gallo és Daisy Wick: és caòtica i insegura, però admira a la doctora i vol arribar a ser com ella.
* Joel David Moore és Colin Fisher: amb tendències depressives, passa temporades en centres psiquiàtrics.
* Pej Vahdat és Arastoo Vaziri: d'orígens iranians és musulmà practicant.
* Brian Klugman és Oliver Wells: superdotat arrogant que somia en superar a la doctora Brennan.
* Luke Kleintank és Finn Abernathy: d'orígens rurals, en Hodgins i ell bromejen amb el seu accent.

### Integrants d'anteriors temporades

* Jonathan Adams és Daniel Goodman: arqueòleg i director de l'institut
* Eric Millegan és Zack Addy: antropòleg forense que assisteix a la doctora.
* Ryan Cartwright és Vincent Nigel-Murray: intern format a Leeds que està al Jeffersonian completant el seu doctorat.
* John Francis Daley és Lance Sweets: psicòleg del FBI que assisteix a en Booth en les seves missions.

## Episodis

| Temporada | Temporada | Episodis | Emissió original | Emissió original |
| Temporada | Temporada | Episodis | Season Premiere | Season Finale |
| | 1 | 22 | 13 de setembre de 2005 (2005-09-13) | 17 de maig de 2006 |
| | 2 | 21 | 30 d'agost de 2006 (2006-08-30) | 16 de maig de 2007 |
| | 3 | 15 | 25 de setembre de 2007 (2007-09-25) | 19 de maig de 2008 |
| | 4 | 26 | 3 de setembre de 2008 (2008-09-03) | 14 de maig de 2009 |
| | 5 | 22 | 17 de setembre de 2009 (2009-09-17) | 20 de maig de 2010 |
| | 6 | 23 | 23 de setembre de 2010 (2010-09-23) | 19 de maig de 2011 |
| | 7 | 13 | 3 de novembre de 2011 (2011-11-03) | 14 de maig de 2012 |
| | 8 | 24 | 17 de setembre de 2012 (2012-09-17) | 29 d'abril de 2013 |
| | 9 | 24 | 16 de setembre de 2013 (2013-09-16) | 19 de maig de 2014 |
| | 10 | 22 | 25 de setembre de 2014 | 11 de juny de 2015 |
| | 11 | 22 | 1 d'octubre de 2015 | 21 de juliol de 2016 |
| | 12 | 12 | 3 de gener de 2017 | 28 de març de 2017 |

## Referències

* ↑ «Emily Deschanel: "Abordo mi personaje de una manera que me permita comprender su pasado"» (en castellà). [Consulta: 3 desembre 2014].